തിരുവള്ളുവര് പ്രതിമയില് നിന്ന് വിവേകാനന്ദപ്പാറയിലേക്ക് നടന്നുപോകുവാന് സാധിക്കുന്ന കടല്പ്പാലം നിര്മ്മിക്കും പദ്ധതിയുമായി കേന്ദ്ര സര്ക്കാര് കന്യാകുമാരി: വിവേകാനന്ദസ്മാരകത്തിന്റെ നവീകരണ പ്രവര്ത്തനങ്ങള് നടത്താനൊരുങ്ങി കേന്ദ്ര സര്ക്കാര്. വിവേകാനന്ദ സ്മാരകത്തിന്റെ 50 ാം വാര്ഷികത്തോടനുബന്ധിച്ചാണ് കേന്ദ്ര സര്ക്കാരിന്റെ നടപടി. കന്യാകുമാരിയിലെ തിരുവള്ളുവര് പ്രതിമയില് നിന്ന് വിവേകാനന്ദപ്പാറയിലേക്ക് നടന്നുപോകുവാന് സാധിക്കുന്ന കടല്പ്പാലം നിര്മ്മിക്കാനാണ് സര്ക്കാര് പദ്ധതിയിടുന്നത്. കേന്ദ്രസര്ക്കാരിന്റെ സാഗര്മാല പദ്ധതിയുടെ ഭാഗമായാണ് കടല്പ്പാല നിര്മ്മാണം. 37 കോടിയുടെ രുപയാണ് പദ്ധതി ചെലവ്. കേന്ദ്രസംസ്ഥാന സര്ക്കാരുകള് നിര്മ്മാണച്ചെലവിന്റെ അമ്ബത് ശതമാനം വീതം വഹിക്കും. തമിഴ്നാട് പൊതുമരാമത്ത് മന്ത്രി ഇ.വി. വേലുവാണ് ഇക്കാര്യം അറിയിച്ചത്. ടെണ്ടര് നടപടികള് പൂര്ത്തിയായതിനുശേഷം ദേശീയപാതാ വിഭാഗം നിര്മ്മാണപ്രവര്ത്തനങ്ങള്ക്ക് തുടക്കമിടും. വിവേകാനന്ദസ്മാരകത്തോടുചേര്ന്നുള്ള ബോട്ട് ജെട്ടി പദ്ധതിയില്പ്പെടുത്തി വിപുലപ്പെടുത്താനും തീരുമാനിച്ചിട്ടുണ്ട്. 20 കോടി രൂപ ഈ പദ്ധതിയ്ക്കായി വകയിരുത്തിയിട്ടുണ്ട്.